
Thisted Kommune er forpligtet til at føre tilsyn med egne tilbud, som ikke i forvejen føres tilsyn med af Socialtilsyn Nord.

Samlet set indebærer tilsynet følgende:

· Tilbuddets personale (udføres af Social- og Seniorsekretariatet i Handicap og Socialpsykiatri)
· Bygningsmæssige forhold (udføres af Teknisk Forvaltning)
· Økonomi (udføres af Center for Økonomi og Løn)

Denne rapport omhandler tilsyn med tilbuddets personale, og omfatter følgende elementer:
· “Baggrundstjek”:
· Stikprøvekontrol i CURA Social
· Gennemgang af tilbuddets hjemmeside (udføres af to konsulenter fra stabsfunktionen)

· Spørgeskema, som tager udgangspunkt i Kvalitetsmodellen, til alle tilbud:
· Målgruppe, metoder og resultater
· Sundhed og trivsel
· Organisation og ledelse
· Kompetencer
· Fysiske rammer

· Særligt tema for tilsynet i 2026: Dokumentation, delmål og inddragelse af myndighed


Konklusion:
På baggrund af ovenstående elementer er det vurderet, at Bostøtten ikke har behov for et fysisk tilsyn, og nedenstående konklusion baserer sig derfor alene på besvarelsen af spørgeskemaet og baggrundstjekket. 
Det vurderes samlet set, at Bostøtten lever op til standarderne for Handicap- og Socialpsykiatriområdet i Thisted Kommune, samt at tilbuddets arbejde udføres på en faglig og ledelsesmæssig forsvarlig måde ud fra de kommunale retningslinjer og procedurer. 







